













UREDBA O SPREMEMBI UREDBE O KONCESIJI ZA OPRAVLJANJE JAVNE SLUŽBE OBVEŠČANJA IN IZOBRAŽEVANJA POTROŠNIKOV TER JAVNE SLUŽBE IZVAJANJA PRIMERJALNIH OCENJEVANJ BLAGA, STORITEV ALI DIGITALNE VSEBINE

PREDLOG


EVA: 2026-2190-0020


I.	UVOD
1.	Razlogi in podlage za izdajo

Pravna podlaga:
Zakon o varstvu potrošnikov (Uradni list RS, št. 130/22, v nadaljnjem besedilu: ZVPot-1) v drugem odstavku 229. člena določa, da se lahko za opravljanje javne službe na posameznih področjih varstva potrošnikov podeli koncesija, v četrtem odstavku 229. člena pa za podelitev koncesije pooblašča vlado. Ta je skladno s tretjim odstavkom 229. člena ZVPot-1 zadolžena tudi za izdajo uredbe, s katero se določi predmet koncesije, pogoje in postopek podeljevanja koncesij za opravljanje javne službe na področju varstva potrošnikov, koncesijska razmerja, financiranje izvajanja koncesije ter nadzor nad izvajanjem koncesije.

Rok za izdajo:
Rok ni določen.

Glavni razlogi za izdajo:
Uredba o koncesiji za opravljanje javne službe obveščanja in izobraževanja potrošnikov ter javne službe izvajanja primerjalnih ocenjevanj blaga, storitev ali digitalne vsebine (Uradni list RS, št. 44/24; v nadaljnjem besedilu: uredba) v 4. členu določa, da sta koncesiji iz 3. člena uredbe (za opravljanje javne službe obveščanja in izobraževanja potrošnikov ter za opravljanje javne službe izvajanja primerjalnih ocenjevanj blaga, storitev ali digitalne vsebine) neprenosljivi in se podelita za dve leti.

Zaradi bolj učinkovite porabe proračunskih sredstev in načrtovanja za izvajanje projektov v okviru koncesij se predlaga podaljšanje obdobja trajanja koncesije, in sicer iz dveh na štiri leta.

2.	Ocena finančnih posledic predloga akta za državni proračun in druga javna finančna sredstva

	Predpis ima posledice za državni proračun in druga javnofinančna sredstva.

–	Predpis ima posledice za blagajne javnega financiranja (državni proračun, občinski proračuni ter pokojninska in zdravstvena blagajna).

–	Predpis ima na blagajne javnega financiranja učinek v vrednosti nad 40.000 eur.

Za leto 2026 načrtujemo, da bo porabljenih 115.000,00 EUR sredstev iz državnega proračuna. Predlog nima posledic za druga javna finančna sredstva.


3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predpis nima posledic na tem področju.


4.2	Presoja posledic za okolje, vključno s prostorskimi in varstvenimi vidiki

Predpis nima posledic na tem področju.


4.3	Presoja posledic za gospodarstvo

Predpis nima posledic na tem področju.


4.4	Presoja posledic za socialno področje

Predpis nima posledic na tem področju.


4.5	Presoja posledic za dokumente razvojnega načrtovanja

Predpis nima posledic na tem področju.


4.6	Presoja posledic za druga področja

Predpis nima posledic na tem področju.


4.7	Izvajanje sprejetega predpisa

Ni podatka.

5.	Prikaz sodelovanja javnosti

Gradivo je bilo predmet sodelovanja z javnostjo.

Datum objave na portalu eDemokracija:
30. 7. 2026

Na gradivo niso bila podana mnenja, predlogi in pripombe.



II.	BESEDILO ČLENOV
Na podlagi tretjega odstavka 229. člena Zakona o varstvu potrošnikov (Uradni list RS, št. 130/22) Vlada Republike Slovenije izdaja 

Uredbo o spremembi Uredbe o koncesiji za opravljanje javne službe obveščanja in izobraževanja potrošnikov ter javne službe izvajanja primerjalnih ocenjevanj blaga, storitev ali digitalne vsebine
1. člen

	V Uredbi o koncesiji za opravljanje javne službe obveščanja in izobraževanja potrošnikov ter javne službe izvajanja primerjalnih ocenjevanj blaga, storitev ali digitalne vsebine (Uradni list RS, št. 44/24) se besedilo 4. člena spremeni tako, da se glasi: 
»Koncesiji iz prejšnjega člena sta neprenosljivi in se podelita za štiri leta.«.  


KONČNA DOLOČBA

(začetek veljavnosti)
2. člen

	Ta uredba začne veljati petnajsti dan po objavi v Uradnem listu Republike Slovenije. 


Št. [/2026] 

Ljubljana, 

EVA 2026-2190-0020

Vlada Republike Slovenije
Janez Janša
predsednik


III.	OBRAZLOŽITEV

K 1. členu:
Z uredbo o spremembi uredbe se obdobje, za katero se podeljujejo koncesije, podaljšuje iz dveh let na štiri leta, s čimer se omogočata učinkovitejša poraba proračunskih sredstev in načrtovanje izvajanja projektov v okviru koncesij.

K 2. členu:
Ta uredba začne veljati petnajsti dan po objavi v Uradnem listu Republike Slovenije.



IV.	PRILOGE

Priloge:

